ir 
naturae scrutatorum nonnulli, praesertim Cuvier in editione libri sui po¬ 
strema 1 ), novas hasce species et genus illud novum „ Lagothrix “ vel si¬ 
lentio prorsus omittant, vel varietates suspectas esse pronuntient. Super¬ 
sedeo ecjuidem hic loci de omnibus illis speciebus, quae post librum Audeb er ti 
typis divulgatum, tanquam novae promulgatae sunt, prolixius judicium 
ferre ; rem autem nec ingratam nec scientiae inutilem me peracturum arbit¬ 
ror, si omnes in itinere per Brasiliam uno cum socio laborum meorum aman- 
tissimo Doctore Martio peracto observatas simiarum species, quae nullibi 
depictae nec, quatuor forsitan exceptis, ad hunc usque diem descriptae sunt, 
orbi litterario spectandas praebeam. Exhibentur vero triginta quatuor hic simi¬ 
arum species, quantum fieri potuit, accuratissime delineatae ac depictae, omnes- 
que ac singulae a me in ipsis, quas habitant, plagis observatae et collectae, 
quarum archetypa (quod magni sane momenti est ac utilitatis) in museo 
Brasiliensi Monachii asservantur cum ipsis imaginibus ectypis comparanda. 
Quo largior vero specierum copia sensim sensimque contigit, eo plures 
innotuerunt, quibus simiae singulae a se invicem differrent, characteres eoque 
manifestior illarum affinitas et qui eas intercedit, nexus apparuit. Nota 
equidem praeter caeteras quam maxime conspicua, qua simiae Americanae, 
tum a se invicem, tum ab illis, quae orbem antiquum incolunt, discernuntur, 
cauda est vel longior vel brevior, prehensilis aut non prehensilis. Sic Buffo- 
nius, tum omne simiarum genus vel ex cauda penitus deficiente, vel longiore 
vel breviore, cujus naturae scrutatores fere omnes in discernendis illis ordi- 
nandisque rationem habere solent, dignosci jubet, tum Americanas in specie 
in duas classes dispescit; quibus cauda prehensilis est et ad res scilicet ca¬ 
pessendas amplectendasque inserviens, Sapajou , quibus vero cauda prehen¬ 
silis non est, Sagoin, Saky, denominat. Cui quidem assertioni Er xl eben 
nihil addidit novi, praeterquam quod nomina gallica in latina vel graeca 
(„Cebus et Callithrix“) verterit. EundemBuff onii ordinem et Audebert 
et L at re ille amplexi sunt, Mycetem tantum generi peculiari adnumer antes. 
Collatis itaque singulis, ubicunque sors obtigit, simiarum ex America pro¬ 
latarum dispersis descriptionibus, id consecuti sunt hucusque naturae scru¬ 
tatores, ut cuiusvis speciei, quis sit character, qua in re simiae America¬ 
nae a simiis in reliquis mundi partibus repertis dissentiant, quibusve notis 
hae illis opponendae sint, facilius exponere possent. Eorum equidem oculos 
haud potuit effugere, simias Americanas dissepimcnto narium crassiore et 
naribus ad latera apertis a simiis orbis antiqui incolis, quibus nimirum dis- 
sepimentum narium angustum ac tenue aperturaeque nasales haud latera¬ 
les sed oblongae et antrorsum positae sunt, discrepare, licet tamen Brachy- 
teles et dissepimento nasali et narium forma simus orbis antiqui affinior esse 
l) G. Cuvier le Règne animal. Paris 1817. T. I. pag. 113 — 114. 
